                ROMÂNIA 






                                                                                            
JUDEŢUL CĂLĂRAŞI                                                                                                 
CONSILIUL JUDEŢEAN CĂLĂRAŞI     
 HOTĂRÂRE 
privind aprobarea actualizării indicatorilor tehnico-economici și a devizului general 
pentru obiectivul de investiții „Centru de zi de asistență socială și recuperare 

pentru seniorii din județul Călărași”, faza după finalizarea procedurilor de achiziție publică

     Consiliul Județean Călărași, întrunit în ședința extraordinară din 18.08.2026,

     Având în vedere:


      -  raportul Direcției Dezvoltare, Tehnică și Relații Externe, înregistrat sub nr. 13558 din 17.08.2026;
         - avizul Comisiei de Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;


      - avizul Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement;

        - avizul Comisiei de Organizare şi Dezvoltare Urbanistică, Realizarea Lucrărilor Publice, Protecţia Mediului Înconjurător, Conservarea Monumentelor Istorice şi de Arhitectură;
        - Contractul de lucrări nr. 6041 din 15.04.2026;
        - prevederile art. 10 alin. (4) lit. c) din Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;

         - prevederile art. 12 alin. (3) lit. a) şi art. 22 din Legea nr. 17/2000 privind asistenţa socială a persoanelor vârstnice, republicată, cu modificările și completările ulterioare;


       - prevederile art. 5 lit. f), art. 112 alin. (1) şi (2) lit. q) din Legea asistenţei sociale nr. 292/2011, cu modificările și completările ulterioare;
          - prevederile art. 173 alin. (1) lit. d), b), e), alin. (3) lit. f), alin. (5) lit. b) şi alin. (7) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

        În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,

HOTĂRĂŞTE:
       Art. 1. – Se aprobă actualizarea indicatorilor tehnico-economici și a devizului general pentru obiectivul de investiții „Centru de zi de asistență socială și recuperare pentru seniorii din județul Călărași”, urmare finalizării procedurilor de achiziție publică, cu o valoare totală a Devizului General de 4.919.186,81 lei, la care se adaugă T.V.A., din care C + M în valoare de 2.769.711,09 lei, la care se adaugă T.V.A..


Art. 2. – Direcția Dezvoltare, Tehnică şi Relații Externe va duce la îndeplinire prevederile prezentei hotărâri. 

      Secretarul General al Județului, prin Compartimentul Cancelarie Consiliu şi Editare Monitor Oficial, va comunica prezenta hotărâre cu caracter individual: Prefectului Județului Călărași, Președintelui Consiliului Județean Călărași, Direcției Dezvoltare, Tehnică şi Relații Externe şi Direcției Generale de Asistenţă Socială şi Protecția Copilului Călărași.
    PREŞEDINTE,                                                                                    CONTRASEMNEAZĂ,
 ec. Vasile ILIUȚĂ                                                               SecretarUl GENERAL AL judeţului,

                                                                                                              Anca-Mirela ŞTEFĂNESCU
Nr. 198                                                                                   

Adoptată la Călărași,
Astăzi  18.08.2026,

Redactată de Consilier, 
Dorinela GHEORGHE, în 4 exemplare. 
